Class 10 Board Exam 2020: नॉर्थ-ईस्ट दिल्ली के अलावा देशभर में कहीं नहीं होगी 10वीं की कोई भी शेष बोर्ड परीक्षा | 📖 LatestLY हिन्दी
Class 10 Board Exam 2020: नॉर्थ-ईस्ट दिल्ली के अलावा देशभर में कहीं नहीं होगी 10वीं की कोई भी शेष बोर्ड परीक्षा
शिक्षा Vandana Semwal| May 05, 2020 07:51 PM IST
मानव संसाधन विकास मंत्रालय (MHRD) ने मंगलवार को कक्षा 10 वीं बोर्ड परीक्षाओं को लेकर बड़ी घोषणा की, जिसके अनुसार देश भर में अब 10वीं की बची हुई परीक्षाएं नहीं आयोजित होंगी. मंत्रालय ने सभी अटकलों पर विराम लगाते हुए कहा कि उत्तर-पूर्वी दिल्ली के छात्रों को छोड़कर, देश भर में कक्षा 10 के छात्रों के लिए कोई भी बोर्ड परीक्षा आयोजित नहीं की जाएगी. मानव संसाधन विकास मंत्रालय ने अपने ट्वीट में लिखा, नॉर्थ-ईस्ट दिल्ली के छात्रों को छोड़कर, दसवीं कक्षा के छात्रों के लिए कोई परीक्षा आयोजित नहीं की जाएगी. इसके अलावा ट्वीट में लिखा गया कि सभी छात्रों को परीक्षा की तैयारी के लिए 10 दिनों का पर्याप्त समय दिया जाएगा.
इससे पहले आज, मानव संसाधन विकास मंत्री रमेश पोखरियाल (Ramesh Pokhriyal) ने देश भर के छात्रों से सोशल प्लेटफॉर्म फेसबुक और ट्वीटर के जरिए लाइव वेब इंटेरैक्शन किया. इस लाइव वेब इंटेरैक्शन के दौरान छात्रों ने कई सवाल पूछे, जिनमें से 10वीं की शेष परीक्षाओं के बारे में भी छात्रों ने प्रश्न किये थे. यह भी पढ़ें- UPPSC APO Mains Exams Postponed: कोरोना संकट के चलते UPPSC ने स्थगित की एपीओ मेंस और इंजीनियर सर्विस एग्जाम 2020 की परीक्षा.
यहां देखें मानव संसाधन विकास मंत्रालय का ट्वीट-
HRD मिनिस्टर ने कहा था कि सिर्फ उत्तर-पूर्वी दिल्ली में सीबीएसई बोर्ड की 10वीं की परीक्षाओं को छोड़कर पूरे देश में 10वीं की परीक्षाएं आयोजित की जा चुकी हैं. सीबीएसई बोर्ड परीक्षा की तारीखों के बारें में जल्द फैसला लिया जाएगा. मंत्रालय द्वारा यह साफ किया गया कि दसवीं के बच्‍चे जो परीक्षाएं देंगे उन्‍हें 10 दिन पहले ही परीक्षा के बारे में बता दिया जाएगा. उन्‍हें परीक्षा की तैयारी के लिए पूरा समय मिलेगा.
बता दें कि नॉर्थ-ईस्ट दिल्ली में छात्र पहले नागरिकता संशोधन कानून (CAA) के विरोध में हुई हिंसा के चलते बोर्ड परीक्षाएं नहीं दे पाए इसके बाद कोरोना संकट के चलते देशभर में लॉकडाउन लागू हो गया. इस कारण नॉर्थ-ईस्ट दिल्ली के छात्र सभी छह विषयों के लिए परीक्षा देने में असमर्थ थे. इन छात्रों के अंग्रेजी संचार, हिंदी कोर्स ए, हिंदी कोर्स बी, विज्ञान, सामाजिक विज्ञान और अंग्रेजी भाषा के एग्जाम्स बाकी हैं.
10 वीं की परीक्षा 10 वीं की परीक्षा 2020 10 वीं की बोर्ड परीक्षा 2020 10th बोर्ड एग्जाम Class 10 Board Exam 2020 Coronavirus coronavirus (COVID-19) Coronavirus Outbreak Coronavirus Scare COVID 19 MHRD MINISTRY OF HUMAN RESOURCE DEVELOPMENT Ramesh Pokhriyal कोरोना वायरस कोरोना वायरस अपडेट कोरोना वायरस का कहर बोर्ड परीक्षा 2020 मानव संसाधन विकास मंत्रालय